Беларусь уважліва вывучыла прапановы Еўрапейскага алімпійскага камітэта, спрагназаваны будучыя расходы. “Як запэўніваў урад, яны будуць адносна невялікімі — 35—40 млн еўра. Мы вырашылі, што гатовы падставіць плячо еўрапейскай алімпійскай сям’і і правесці гэтае мерапрыемства. З боку Еўрапейскага алімпійскага камітэта нам было абяцана ўсялякае садзейнічанне ў вырашэнні ўсіх пытанняў, а таксама рэсурсная і фінансавая дапамога. Гэта перш за ўсё для нас карысць, што Еўрапейскі алімпійскі камітэт прадаставіў нам права правядзення такога мерапрыемства”, — заявіў Аляксандр Лукашэнка. Ён адзначыў, што прайшло дастаткова часу, каб падвесці вынікі ўжо зробленага, абмеркаваць праблемы і намеціць задачы.